**TERVEZÉSI SZERZŐDÉS**

*(tervezet)*

mely létrejött egyrészről

**Hévíz Város Önkormányzata**

székhely: 8380 Hévíz, Kossuth L. u. 1.

adószám: 15734374-2-20

bankszámlaszám: 11749039-15432429

tel.: +36-83/500-812

e-mail: [kabinet@hevzph.hu](mailto:kabinet@hevzph.hu)

képviselő: Papp Gábor polgármester, továbbiakban **Megrendelő**,

másrészről:

**………………………………….**

székhely: ……………………….

Cg.: …………………………….

adószám: ……………………….

bankszámlaszám: ………………

tel.: ……………………………..

e-mail: ………………………….

képviselő: ………………………………, továbbiakban **Tervező** között

a mai napon, az alábbiakban rögzített tartalommal és feltételekkel:

1./ A Tervező elvállalja a *„Széchenyi utca fejlesztése” tanulmánytervének, engedélyezési és kivitelezési szintű tervdokumentációjának elkészítése”* tárgyú közbeszerzési eljárás eljárást megindító felhívásában, annak a közbeszerzési eljárás során kiadott közbeszerzési dokumentumokban, valamint a Tervező ajánlata alapján (melyek jelen szerződés elválaszthatatlan részét képezik) meghatározott tervezési feladatok elvégzését.

A felek rögzítik, hogy a felek közötti esetleges vita esetén, vagy amennyiben a fenti dokumentumok között ellentmondás van, úgy az alábbi erősorrendet állapítják meg:

* + - * Az eljárást megindító felhívás,
      * A közbeszerzési eljárás során kiadott közbeszerzési dokumentumok;
      * Jelen szerződés;
      * A Tervező ajánlata.

A felek rögzítik továbbá, hogy jogszabályi kötelezés esetét kivéve semmis minden olyan kikötés, amely ellentétes a fentiekben felsorolt okmányok valamelyikével, illetve azt is, hogy függetlenül attól, hogy maga a szerződés ezt kimondja vagy sem, a fenti okmányokban szereplő kötelezés érvényesen a szerződés részét képezi.

2./ A Tervezőt a jelen szerződésben vállalt tevékenységekért az alábbi díjazás (tervezési díj) illeti meg:

* A tanulmányterv és a munkanemenkénti költségbecslés elkészítésének díja: …………,- Ft+Áfa
* Az engedélyezési tervek és a méretszámítás és tételes tervezői költségvetés elkészítésének és a szükséges engedélyek megszerzésének díja: …………,- Ft+Áfa
* Kiviteli tervek elkészítésének díja: …………,- Ft+Áfa

mindösszesen nettó …………,- Ft + Áfa, azaz ……….. forint + Általános forgalmi adó (az Áfa mértéke a mindenkor érvényben lévő jogszabályok szerint értendő).

A fenti díj fix, amely a 266/2013. (VII.11.) Korm. rendelet 18. §-ban foglaltakon felül tartalmaz minden, a tervek elkészítéséhez, az engedélyeztetési eljárás(ok) és a kapcsolódó tanácsadások, szolgáltatások megvalósításhoz szükséges járulékos költséget, függetlenül azok formájától és forrásától, valamint mindazokat a költségeket, amelyek a szerződés tárgyát képező munka teljes körű megvalósításához, a szerződésben rögzített feltételek betartásához szükségesek.

A tervezési díjba beleértendő a közműegyeztetések díja is.

Az alábbi költségek a Megrendelőt terhelik:

* az engedélyezési eljárások igazgatási szolgáltatási díja,
* a szakhatósági eljárási díja,
* az engedélyezési folyamat során előírt egyéb elkészítendő munkarészek (pl.: zajvédelmi munkarész) díja,
* a tulajdoni lapok, térképmásolatok díja.

A tervezési díj teljes körű, vagyis magában foglal minden tervezői kifizetési igényt, valamint tartalmazza mindazokat a költségeket, amelyek a szerződés tárgyának teljes körű megvalósításához, az ajánlati feltételekben rögzített feltételek betartásához szükségesek, és a szerződés szerint nem a Megrendelőt terhelik.

Ebbe beleértendő minden jogszabály által megkövetelt terv, valamint a közbeszerzési dokumentáció elkészítéséhez szükséges díjak, a közbeszerzési vagy ajánlatkérési eljárás lefolyatásában való Tervezői közreműködés költségei (kérdések megválaszolása, helyszíni konzultáció, tárgyalás az ajánlattevőkkel, egyenértékűség vizsgálata) a Tervezőt terhelik.

A Tervező tudomásul veszi, hogy amennyiben a díját alulprognosztizálta, az ebből eredő pluszköltségeket, kiadásokat stb. nem háríthatja át a Megrendelőre, és ez nem mentesíti a teljesítési kötelezettség alól.

A Tervező tudomásul veszi, hogy a tervdokumentációk és a műszaki dokumentációk elkészítéséhez szükséges minden egyéb összes költség a Tervezőt terheli.

A tervek elkészítéséhez szükséges – nyilvánosan és ingyenesen beszerezhető – adatok beszerzése a Tervező feladata.

A Tervezőnek az elkészült dokumentumokat a közbeszerzési eljárásban meghatározottak szerint kell elkészítenie és az előírt példányszámban továbbá digitálisan CD/DVD-n is át kell adnia a Megrendelő részére.

A Tervező a Megrendelő részére minden egyes dokumentumot magyar nyelven kell, hogy elkészítsen, illetve átadjon, amennyiben valamely irat nyelve nem magyar, úgy azon okirat hivatalos magyar fordítását is csatolni kell mellé!

3./ Az egyes tervek elkészítésének határideje, és a nyújtandó szolgáltatások várható időtartama:

A tanulmányterv és a munkanemenkénti költségbecslés elkészítése, valamint a megfelelő tartalommal és példányszámban való Megrendelőnek történő átadásának teljesítési időpontja a szerződés aláírásától számított 30. nap.

Az engedélyezési tervek elkészítése és engedélyező hatóságoknak Tervező által történő benyújtásának teljesítési időpontja, valamint a méretszámítás és tételes tervezői költségvetés megfelelő tartalommal és példányszámban való Megrendelőnek történő átadásának teljesítési időpontja a szerződés aláírásától számított 90. nap.

A teljes körű kiviteli tervek átadásának határideje: az utolsóként megkapott engedélyezési határozat, tervező általi kézhezvételétől számított 30. nap

A Megrendelő a megjelölt teljesítési határidőknél korábbi teljesítést is elfogad.

A Tervezőnek a tervezési, engedélyezési folyamat alatt a terveket folyamatosan egyeztetnie kell a Megrendelővel. Az egyeztetés alatt kialakult vélemény, illetve a Megrendelő egyéb módon előterjesztett álláspontjának megfelelően kell az esetlegesen már elkészült munkarészeket módosítani. A módosítást a Tervezőnek az egyes határidők figyelembevételével kell megvalósítania. Engedélyeztetésre – ideértve a hiánypótlás során benyújtandó dokumentumokat, terveket – csak a Megrendelő által jóváhagyott tervek kerülhetnek.

A dokumentációk/tervdokumentációk leszállítását átvételi elismervénnyel, a szerződés szerinti elkészültét teljesítésigazolás formájában a Megrendelő írásban igazolja a Tervező felé.

A Tervező köteles a tevékenysége eredményeként létrejött terveket, dokumentációkat a szerződésben meghatározott tartalommal, hiánytalanul, az esetleges hibák kijavítását követően Megrendelőnek a fent meghatározott határidőkre átadni.

Amennyiben a tervezés során esetlegesen szükséges hatósági eljárás a Tervezőnek fel nem róható okból a törvényes eljárási határidőt meghaladóan vagy a törvényes határidőn belül, de valamely esemény, körülmény miatt, amely az ügyintézési határidőbe nem tartozik bele, elhúzódik, abban az esetben az elhúzódás idejével a Tervező teljesítési határideje meghosszabbodik. A Tervezőnek a Megrendelőt írásban haladéktalanul értesítenie kell a hatósági eljárás esetleges, neki fel nem róható elhúzódásáról, és minden tőle telhetőt meg kell tennie a hatósági eljárás lerövidítésért (pl az általa teljesítendő hiánypótlások haladéktalan teljesítése.

A Tervező a tervei alapján kivitelezett építési beruházás műszaki átadás-átvételének lezárásáig köteles a Megrendelő rendelkezésére állni az építéssel kapcsolatos kérdések, problémák megoldásában.

A Tervező köteles a kivitelezésre irányuló közbeszerzési eljárás keretében az általa elkészített tervekkel kapcsolatban műszaki szakértői feladatokat ellátni, a közbeszerzési eljárásban beérkező, tervekkel kapcsolatos kérdések megválaszolásában, és a beérkezett kivitelező ajánlatok műszaki megfelelőségi szempontból való értékelésében közreműködni, továbbá a Megrendelő kifejezett igénye esetén a közbeszerzési eljárás egyes eljárási cselekményeinél (helyszíni bejárás, esetleges tárgyalás, konzultáció) személyesen is részt venni. A Tervezőt ezen feladatok ellátásáért külön ellenszolgáltatás nem illeti meg.

4./ A Tervező kötelezettséget vállal arra, hogy a munkát a vonatkozó kötelező jogi és szakmai normák (törvények, rendeletek, utasítások, szabványok stb.) alapján legjobb tudása alapján végzi el.

A Tervező a komplett tervdokumentációt és a mindenkori érvényes jogszabályok (így többek között 191/2009. (IX.15.) Korm. rendeletben, 266/2013. (VII.11.) Korm. rendelet, a 322/2015. (X. 30.) Korm. rendeletben, a 312/2012. (XI. 8.) Korm. rendeletben, valamint az 1997. évi LXXVIII. törvényben meghatározottak alapján), műszaki előírások, engedélyek, ágazati szabályok, szabványok előírásai, a szakma általánosan elfogadott előírásai, valamint a Kamarai előírások alapján, ezek hiányában a Tervezői szakma előírásainak, tervezési gyakorlatának megfelelően, a szerződéses munka időpontjában általánosan ismert anyagok, berendezések, és technológiák, a kialakult szakmai követelmények és gyakorlat alapján, szakmailag legmagasabb színvonalon köteles elkészíteni.

A Felek megállapodnak abban, hogy a terveket és a kapcsolódó dokumentumokat az irányadó jogszabályok, szabványok és hatósági előírások figyelembe vétele mellett a Megrendelő kikötései alapján kell elkészíteni ide értve mind a műszaki elvárásokat mind a már ismert rendelkezésre álló forrásokat.

A Tervező a méret- és mennyiségszámítást - ideértve a költségvetési kiírást is - olyan részletességgel köteles elkészíteni, hogy az alapján az alkalmazandó anyagok, technológia és mennyiség egyértelmű legyen, valamint az annak alapján kivitelezendő létesítmény a funkcióját maradéktalanul betöltse.

5./ A Tervező köteles a kiviteli tervdokumentáció részét képező a közbeszerzési eljárás során kiadandó közbeszerzési műszaki leírást - az Európai Unió jogával összeegyeztethető kötelező műszaki szabályok sérelme nélkül – a Megrendelő választása szerint a következő módok valamelyikén meghatározni:

a) teljesítmény-, illetve funkcionális követelmények megadásával, ideértve a környezetvédelmi jellemzőket is,

b) építési beruházási munkák tervezése, számítása és kivitelezése, valamint a termék alkalmazása tekintetében az európai szabványokat, európai műszaki engedélyt, közös műszaki előírásokat, nemzetközi szabványokat, az európai szabványügyi szervezetek által létrehozott egyéb műszaki ajánlásokat átültető nemzeti szabványokra, vagy ezek hiányában nemzeti szabványokra, nemzeti műszaki engedélyre, illetve nemzeti műszaki előírásokra történő hivatkozással; vagy

c) az a) pont szerinti követelmények alapján, az e követelményeknek való megfelelés vélelmét biztosító, a b) pontban meghatározottakra történő hivatkozással; vagy

d) egyes jellemzők tekintetében a b) pontban meghatározottakra, más jellemzők tekintetében pedig az a) pontban meghatározott követelményekre történő hivatkozással.

A Tervező tudomásul veszi, hogy a műszaki dokumentációt úgy köteles elkészíteni, hogy a kivitelezés tárgya által indokolt vagy jogszabályban meghatározott esetek kivételével a műszaki leírás nem hivatkozhat meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra, ha az egyes gazdasági szereplők vagy termékek előnyben részesítéséhez vagy kiszorításához vezetne. Az ilyen hivatkozás csak kivételes esetekben engedhető meg, ha nem lehetséges a kivitelezés tárgyának az előző bekezdés szerinti, kellően pontos és érthető leírása. Az ilyen megnevezés mellett a „vagy azzal egyenértékű”kifejezést kell szerepeltetni.

A követelményeket úgy kell meghatározni a teljesítmény-, illetve funkcionális követelmények megadásával, hogy ezek kellően pontosak legyenek ahhoz, hogy lehetővé tegyék a kivitelezésre irányuló közbeszerzési eljárásban résztvevő ajánlattevők számára a szerződés tárgyának megállapítását, a Megrendelő számára pedig a szerződés odaítélését, azaz minden olyan létező adatot, paramétert meg kell adni műszaki dokumentumokban, amely alapján megállapítható, hogy a megajánlott termék, berendezés, dolog egyenértékűségét milyen paraméterek alapján vizsgálja majd a Megrendelő.

A Tervező köteles a kivitelezésre irányuló közbeszerzési eljárásban benyújtott ajánlatok értékelése során a Megrendelő részére írásban állást foglalni abban a szakmai kérdésben, hogy a beérkezett ajánlatokban szereplő termékek, berendezések, megoldások vagy szolgáltatások megfelel-e valamely a műszaki dokumentációban foglaltaknak, a Tervező által megállapított teljesítményre, illetve funkcionális követelményeknek, illetve abban, hogy az ajánlatban megfelelő módon, bármely megfelelő eszközzel bizonyításra került-e, hogy a szabványnak megfelelő termék, szolgáltatás vagy építési beruházás megfelel a Tervező által meghatározott teljesítmény-, illetve funkcionális követelményeknek, illetve abban, hogy az ajánlatban megfelelő módon, bármely megfelelő eszközzel bizonyításra került-e a javasolt megoldások, termékek, berendezések egyenértékűsége, azok megfelelnek a közbeszerzési műszaki leírásban meghatározott követelményeknek.

6./ A Tervező kijelenti, hogy tevékenységét jogszabályokban meghatározott jogosultságok birtokában végzi.

7./ A Tervező a Kbt. figyelembe vételével jogosult alvállalkozókat igénybe venni, illetve köteles közreműködni a teljesítésben az olyan alvállalkozó és szakember (továbbiakban alvállalkozó), mely(ek) a közbeszerzési eljárásban részt vett(ek) a Tervező alkalmasságának igazolásában.

A Tervező tudomásul veszi, hogy a szerződést a Tervezőnek, (Tervezőknek) kell teljesítenie. A Kbt. 138.§ (1) teljesítés során az alvállalkozói teljesítés összesített aránya nem haladhatja meg Tervező(k) saját teljesítésének arányát, azaz az 50%-ot.

A Tervező a teljesítéshez az alkalmasságának igazolásában részt vett szervezetet köteles igénybe venni a teljesítés során. E szervezetek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Tervező e szervezet nélkül vagy a helyette bevont új szervezettel is megfelel azoknak az alkalmassági követelményeknek, amelyeknek a Tervező a közbeszerzési eljárásban az adott szervezettel együtt felelt meg.

A Tervező azt is tudomásul veszi, hogy a teljesítésben részt vevő alvállalkozó sem vehet igénybe saját teljesítésének 50%-át meghaladó mértékben további közreműködőt, és kifejezetten kötelezettséget vállal, hogy az alvállalkozókkal megkötendő szerződés(ek)ben ezen kitételt, mint kötelező szerződéses feltétel, szerepelteti.

A Tervező a teljesítés során igénybe vett alvállalkozók és bevont közreműködők magatartásáért úgy felel, mintha maga járt volna el.

A Megrendelő nem korlátozza a Tervező jogosultságát alvállalkozó bevonására. A Tervező azonban legkésőbb a szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A Tervező a szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

8./ A Tervező a jelen szerződésben az alábbiak szerint jogosult számlát benyújtani.

Hatósági engedélyhez kötött építési munkák tervezése estében a teljesítés során egy részszámla (az építési/létesítési engedélyezési terveinek elkészítése és engedélyező hatóságoknak Tervező által történő benyújtása, valamint a megfelelő tartalommal és példányszámban való Megrendelőnek történő átadás-átvételekor) és a végszámla (a jogerős építési/létesítésiengedély megrendelő általi kézhezvétele és a tervezési feladatok teljes körű, hiba és hiánymentes, 100%-os elkészítése, kiviteli tervek Megrendelő általi átadás-átvételekor) benyújtására van lehetőség.

Hatósági engedélyhez nem kötött építési munkák tervezése esetében a megfelelő tartalommal, hiba és hiánymentes, 100%-osan elkészített tervek megfelelő példányszámban a Megrendelő részére történő átadásának időpontjában jogosult a tervező a számláját kiállítani.

A (vég)számla benyújtásának feltétele, hogy a jólteljesítési biztosíték (a szerződés hibás teljesítése esetére) megfelelő formában a Megrendelő részére rendelkezésre bocsátásra kerüljön.

A Megrendelő részéről a (rész)teljesítés ellenértéke a szerződésszerű (rész)teljesítést követően, a szerződésszerű és a jogszabályoknak megfelelő (rész)számla (és mellékletei) Megrendelő általi kézhezvételét követően 15 napon belül, forintban, átutalással kerül kiegyenlítésre figyelemmel a vonatkozó jogszabályi rendelkezésekre: Kbt. 135.§ (1), (5)-(7), (11) bekezdése, alvállalkozó igénybevétele esetén Kbt. 135.§ (3) bekezdése; a Kbt. 136. § (1) bekezdés a) és b) pontjai; a Ptk. 6:130. §. (1)-(2) bekezdéseiben; 6:155.§ (1) bekezdésében foglaltak szerint.

A felek rögzítik, hogy a szerződés finanszírozása a Megrendelő forrásaiból történik.

Az ajánlattétel, a szerződés és a kifizetések pénzneme a magyar forint.

A teljesítést igazoló okiratok minden esetben a számla mellékletét kell, hogy képezzék.

9./ A Megrendelő köteles a Tervező által leszállított tervdokumentációkat a kézhezvételtől számított 15 napon belül ellenőrizni, vagy ellenőriztetni és véleményezni, azok teljesítéséről teljesítésigazolást készíteni, illetve hibás, vagy hiányos állapotáról a Tervezőt írásban értesíteni.

Ha a Megrendelő az elfogadásra nyitva álló határidőn belül nem nyilatkozik, akkor a leszállított tervdokumentációkat a Tervező – tervezői szavatossága és felelősségvállalása mellett – elfogadottnak tekinti, és az esedékes tervezési számlájának benyújtására jogosult, Megrendelő pedig annak befogadására és annak kiegyenlítésére köteles.

Hibás, vagy hiányos tervszolgáltatás esetén a Felek 10 napos javítási határidőt tűznek ki, amely határidőn belül a Tervező hiánypótlását kötbérmentesen, és térítésmentesen köteles elvégezni.

A kijavított dokumentumok elfogadására, illetve ismételt javításra történő visszaadására az előzőekben írtakat kell alkalmazni azzal, hogy a Megrendelő a kézhezvételtől számított 5 napon belül ellenőrzi, vagy ellenőrizteti és véleményezi a Tervező által kijavított tervdokumentációkat és amennyiben további javítás szükséges, akkor azt a Tervező köteles térítésmenetesen kijavítani, a Megrendelő pedig jogosulttá válik kötbér felszámítására.

Ha a Tervező a kijavítást alapos ok nélkül megtagadja, vagy azt határidőre nem végzi el, a Megrendelő szerződéstől díjfizetés nélkül elállhat.

10./ Amennyiben a Megrendelő fizetési késedelembe esik úgy a Ptk. 6:155 § szerinti késedelmi kamat fizetésére köteles, valamint a Tervező a behajtási költségátalányról szóló 2016. évi IX. törvény alapján a követelése behajtásával kapcsolatos költségei fedezetéül negyven eurónak megfelelő, a Magyar Nemzeti Bank - késedelem kezdőnapján érvényes - hivatalos deviza-középárfolyama alapján meghatározott forintösszegre (behajtási költségátalány) tarthat igényt.

A Tervező:

nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés *k)* pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Tervező adóköteles jövedelmének csökkentésére alkalmasak;

a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

11./ A szerződés teljesítése során a Felek által kapcsolattartásra jogosult személyek az alábbiak:

|  |  |
| --- | --- |
| **Megrendelő részéről:**  Név: Adorján Zoltán  Címe: 8380 Hévíz, Kossuth L. u. 1.  E-mail címe: [Adorjan.Zoltan@hevizph.hu](mailto:Adorjan.Zoltan@hevizph.hu)  Mobil: +36  Tel.: +36 83500812  Fax: +36 83500814 | **Tervező részéről:**  Név:  Címe:  E-mail címe:  Mobil: +36-  Tel.: +36-  Fax: +36- |

A szerződéssel kapcsolatban jognyilatkozatra jogosultak:

|  |  |
| --- | --- |
| **Megrendelő részéről:**  Név: Papp Gábor polgármester  Címe: 8380 Hévíz, Kossuth L. u. 1.  E-mail címe: [kabinet@hevzph.hu](mailto:kabinet@hevzph.hu)  Tel.: +36 83500812  Fax: +36 83500814 | **Tervező részéről:**  Név:  Címe:  E-mail címe:  Mobil: +36-  Tel.: +36-  Fax: +36- |

A kapcsolattartók jogosultak állásfoglalásra, nyilatkozattételre, teljesítés igazolására és minden olyan megállapodásra, amely a szerződés teljesítésével összefügg, de nem jelenti annak módosítását.

Az együttműködés során tett intézkedéseket és nyilatkozatokat a felek kötelesek írásba foglalni.

A jognyilatkozat tételre jogosultak megnevezhetnek további kapcsolattartó személyeket, akiknek nevét és hatáskörét kölcsönösen közlik egymással.

A kijelölt képviselők személyének változásáról - legkésőbb a változást megelőző 8 nappal - a felek írásban kölcsönösen értesítik egymást.

12./ Egyéb szerződéses feltételek

* A Tervezőnek szakcégtől elvárható, fokozott gondossággal, a legjobb szakmai gyakorlat szerint kell teljesítenie a szerződést.
* A Tervező köteles minden, szakcégtől általában elvárható intézkedést megtenni a kivitelezés határidőre történő, műszakilag kifogástalan és költségeiben leggazdaságosabb megvalósítása érdekében. A tervdokumentációnak műszakilag kivitelezhető, gazdaságos és célszerű megoldásokat kell tartalmaznia, és alkalmasnak kell lennie a Megrendelő felismerhető, a felhasználás céljából következő igényeinek kielégítésére.
* A Tervezőnek be kell tartania a Megrendelő által adott utasításokat, azzal hogy az utasítás nem terjedhet ki a tevékenység megszervezésére, és nem teheti a teljesítést terhesebbé. Ha a Tervező megítélése szerint az adott utasítás túllépi a Szerződés kereteit vagy a Megrendelő célszerűtlen, szakszerűtlen vagy jogellenes utasítást ad vagy azzal szemben egyéb fenntartása van, akkor az adott utasítás kézhezvételétől számított 8 napon belül értesítenie kell a Megrendelőt, feltárva az adott utasítással szembeni fenntartásait. Amennyiben a Megrendelő az utasítást a Tervező értesítésében foglaltak ellenére megerősíti, a Tervező – jogszabályi kivételektől eltekintve - köteles a Megrendelő kockázatára az adott utasítást végrehajtani. A Tervező köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
* Ha a szerződés teljesítését tervezőként több különböző, önálló személy látja el, azok felelőssége a Szerződés teljesítéséért egyetemleges. A jelen Szerződés értelmében a képviseletükre jogosult személy jogosult jognyilatkozatokat tenni és kötelezettséget vállalni valamennyi, a tervezői oldalon álló személy képviseletében.
* A Tervező felelős az általa bevont harmadik személyek magatartásáért és cselekményeiért, úgy, mintha azok a Tervező magatartása vagy cselekedetei lettek volna. A Megrendelőnek valamely harmadik személyek igénybevételéhez adott hozzájárulása nem mentesíti a Tervezőt a Szerződés szerinti kötelezettségei és felelőssége alól.
* A tervezés során a Tervező felel minden, a tervdokumentációval kapcsolatos hiba kijavításáért, hiányosság pótlásáért, a tervezés során minden vonatkozó jogszabály és a hatályos magyar szabványok alkalmazásáért, az ezeknek megfelelő munkáért és a Megrendelő vagy bármely harmadik fél által szolgáltatott adatot (pl. üzemeltető) ellenőrizni köteles.
* A Tervező köteles minden olyan egyeztetésen részt venni, amelyen Megrendelő kéri megjelenését. Az egyeztetésen a Tervező az általa készítendő tervvel és kapcsolódó dokumentumokkal kapcsolatos kérdésekben köteles szakmai állásfoglalását képviselni. Megrendelő legkésőbb öt munkanappal a tárgyalás előtt köteles a Tervezőt értesíteni a tárgyalásról.
* A Tervező jogosult bármikor szakmai egyeztetés összehívására. Erről az érintetteket legkésőbb öt munkanappal a tárgyalás előtt köteles értesíteni, illetve Megrendelőt tájékoztatnia kell a tárgyalás, egyeztetés összehívásáról. Az általa szervezett egyeztetésről emlékeztetőt, jegyzőkönyvet kell készítenie, amelyet a tárgyalást követően 5 munkanapon belül el kell juttatnia a Megrendelőnek.
* A Tervező kötelezettséget vállal arra, hogy bármilyen harmadik féllel szemben kezdeményezett tárgyalásról, egyeztetésről, Megrendelőt előzetesen legalább öt munkanappal megelőzően értesíti. Megrendelő jogosult minden ilyen tárgyaláson történő részvételre. Megrendelő értesítése nélküli lefolytatott tárgyalás szerződésszegésnek minősül.
* A Tervező kötelessége Megrendelőt folyamatosan tájékoztatni az általa végzett munka előrehaladásáról, az adott időszakban történt és a tervezett egyeztetésekről, felmerült szakmai kérdésekről. A tájékoztatást írott formában e-mail-en és faxon kell eljuttatni Megrendelő részére. A tájékoztatás elmaradása hibás teljesítésnek minősül.
* A Tervező köteles a Megrendelőt minden olyan körülményről haladéktalanul értesíteni, amely a teljesítés eredményességét, vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a Tervező felelősséggel tartozik.
* A felek időben tájékoztatják egymást nem csupán a jelen szerződésben foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.
* A Tervező köteles tudomásul venni, hogy a bizonyíthatóan tervezői mulasztásból eredően szükségessé váló kiegészítő tervek elkészítéséért ellenszolgáltatás nem illeti meg.
* A Tervező szavatol azért, hogy az általa alkalmazott műszaki megoldásokkal kapcsolatban harmadik személynek nincs olyan joga, amely a dokumentáció felhasználását akadályozza, vagy korlátozza, illetve amelynek alapján harmadik személy díjazást vagy kártérítést követelhetne. A Tervező köteles a szerződéssel kapcsolatban a Megrendelőt mentesíteni minden olyan igénnyel, peres eljárással szemben, ami a szerzői vagy bármilyen egyéb védett jog megsértése miatt felmerülhetne. Minden ilyen eljárás teljes költségkihatása a Tervezőt terheli.
* Minden jelentés és dokumentum, így például a térképek, diagrammok, rajzok, specifikációk, tervek, statisztikák, számítások, adatbázisok, és az ezeket alátámasztó nyilvántartások, amelyeket a Tervező a Szerződés teljesítése során állított össze, készített el vagy jutott a birtokába a Megrendelő kizárólagos tulajdonát képezik. A Tervezőnek a Szerződés bármilyen okból való megszűnésekor át kell adnia a fenti körbe tartozó minden dokumentumot a Megrendelő részére. A Megrendelő előzetes írásbeli jóváhagyása nélkül a Tervező a Szerződés teljesítése során összeállított, készített vagy birtokába jutott dokumentumokat nem használhatja fel a Szerződés teljesítésétől eltérő célra. Tervező minden, a jelen pontba foglaltak alapján esetlegesen megillető jogdíj és egyéb igényeiről kifejezetten lemond. Jelen joglemondás ellenértékét a felek a Tervezőt megillető díjazás meghatározásánál kifejezetten figyelembe vették.
* A Szerződés teljesítése során keletkező bármilyen szellemi alkotáshoz fűződő (szerzői jogi, iparjogvédelmi, stb.) jogok a Megrendelő kizárólagos tulajdonát képezi, a vagyoni jogok a Megrendelőt illetik meg, aki a keletkezett dokumentumokat, terveket, számításokat stb. (fel)használhatja, közzéteheti, továbbadhatja, átterveztetheti vagy belátása szerint átengedheti, átruházhatja földrajzi vagy bármely más korlát nélkül szabadon rendelkezhet velük. A vagyoni jogok ellenértékét a felek a Tervezőt megillető díjazás meghatározásánál kifejezetten figyelembe vették. A felek rögzítik, hogy a személyhez fűződő jogok továbbra is a Tervezőt illetik meg.
* A Megrendelő hozzájárul a Szerződés tárgyát képező terv Tervező által referenciaként történő felhasználásához.
* A Tervező a szerződés teljesítése során a Megrendelőtől kapott információkat és a tervezés teljesítése során elkészült dokumentációkat bizalmasan, üzleti titokként köteles kezelni - a jogszabályban rögzített eseteket kivéve- azt nyilvánosságra nem hozhatja, harmadik fél részére csak a Megrendelő írásos engedélye alapján adhatja ki, a tudomására jutott információkat csak a megbízás teljesítésére használhatja fel, közreműködőinek csak oly mértékben adhatja át, amely a feladat teljesítéséhez szükséges. A titoktartási kötelezettséget ez esetben is biztosítani kell.
* A Tervező felelősséggel tartozik:
  + - * az általa készített építészeti-műszaki dokumentáció műszaki tartalmának szakszerűségéért, valós állapotnak megfelelő tartalmáért, műszaki és építészeti minőségéért, a tervezéssel érintett esetleges védett építészeti és természeti örökség megóvásáért,
      * hogy a tervdokumentációnak műszakilag kivitelezhető, **gazdaságos (különös tekintettel a rendelkezésre álló Megrendelői forrásokra, ha az már ismert**) és célszerű megoldásokat tartalmaz, és alkalmasnak kell lennie a Megrendelő igényeinek kielégítésére.
      * a jogszabályok, szabályzatok, építési előírások, szabványok és egyéb szakmai szabályok betartásáért,
      * a tervek készítésében részt vevő, a tervezői feladat szakmai tartalmának megfelelő szakismerettel és jogosultsággal rendelkező tervező kiválasztásáért,
      * az Étv. 33. § (1) bekezdésében foglaltakon túlmenően felelős az általa készített kivitelezési dokumentáció technológiai és - a rendelkezésre álló és **a Tervező által is ismert anyagi források keretein belül (+ 5 %) történő - pénzügyi megvalósíthatóságáért.**
* A Szolgáltatások teljesítésével kapcsolatos nyilvántartásokat a Szerződés teljesítésétől számított 7 éven át (illetve amennyiben a hatályos számviteli törvény a nyilvántartás részét képező valamely dokumentumra hosszabb megőrzési kötelezettséget ír elő, a törvényben megjelölt időtartamon át) meg kell őrizni. A nyilvántartások megőrzésének elmulasztása súlyos szerződésszegésnek minősül.

13./ A szerződést biztosító mellékkötelezettségek:

a) A Tervező késedelem esetén ……………,- Ft/nap összegű, de maximum a szerződés szerinti, áfa nélkül számított tervezői díj 30 %-a mértékű **késedelmi kötbér**t tartozik fizetni Megrendelő részére, amely a kötbérterhes határidőt követő napon külön bejelentés nélkül esedékes.

A késedelmi kötbér megfizetése nem mentesíti a Tervezőt a szerződésszerű teljesítés alól! A Megrendelő fenntartja magának a jogot, hogy 30 napot meghaladó késedelem esetén a szerződéstől indokolás nélkül egyoldalú nyilatkozattal elálljon, illetve azt felmondja.

A Tervező mentesül a kötbérfizetési kötelezettség alól, ha szerződésszegését kimenti.

b) Abban az esetben, ha késedelem rákényszeríti a Megrendelőt az a szerződés felmondására (elállásra) a késedelemi kötbér helyett a Megrendelő a szerződés szerinti, áfa nélkül számított tervezői díj ….. %-nak megfelelő összegű **meghiúsulási kötbér**re lesz jogosult. A Megrendelő jogosult a meghiúsulási kötbért meghaladó kárát is érvényesítheti a Tervezővel szemben.

A Tervező mentesül a kötbérfizetési kötelezettség alól, ha szerződésszegését kimenti.

A Felek mentesülnek a nem szerződésszerű magatartás negatív következményei alól, ha bizonyítják, hogy a késedelem a másik fél nem szerződésszerű teljesítésére vezethető vissza, vagy pedig bizonyítják, hogy a kötelezettség teljesítését Vis maior körülmény akadályozta. Az ilyen körülmény felmerülésekor a körülményre hivatkozni kívánó Fél a másik felet haladéktalanul értesíteni köteles.

A Tervező tudomásul veszi és egyben elismeri, hogy jelen pontban foglaltak értelmezésében szerződésszegésnek minősül –különösen, de nem kizárólagosan, ha a Tervező

* a szerződéses kötelezettségeit ismételten megszegi a határidőre történő teljesítés megvalósulását (tervezés/kivitelezés) veszélyezteti;
* a szerződés (rész)teljesítését határidőben nem kezdi meg, vagy annak (rész)teljesítésével - érdekkörében felmerült okból – hatvan napos késedelembe esik;
* az adott kötelezettségre előírt teljesítési határidő előtt nyilvánvalóvá válik, hogy a Tervező a munkát csak számottevő késéssel vagy – a fogyatékosság kiküszöbölésére tűzött méltányos határidő letelte ellenére is – hibásan tudja elvégezni.
* a Megrendelő által megadott ésszerű határidőn belül nem tesz eleget a felhívásnak, hogy szerződésszerű kötelezettségeinek tegyen eleget;
* ismételt felszólítás ellenére vagy a Megrendelő által meghatározott ésszerű határidőig nem teljesíti a Megrendelő által adott utasításokat;
* jogerős elmarasztaló határozatot hoznak a Tervező szakmai tevékenységét érintő szabálysértés vagy bűncselekmény miatt;
* más közbeszerzési eljárásban hamis adatokat közölt vagy az eljárás nyerteseként szerződéses kötelezettségeinek nem tett eleget;
* ellen a Cégközlönyben közzétett módon csőd-, felszámolási, végelszámolási, hivatalból törlési, vagyonrendezési eljárás indult vagy végrehajtási, adósságrendezési eljárás van folyamatban; kivétel ez alól a Csődtv. 11. § (2) bekezdés h) pontjában rögzítettek,
* 30 napot meghaladó időre köztartozóvá válik;
* érdekkörében felmerült okból következik be a kivitelezés meghiúsulását vagy tartós akadályoztatását előidéző körülmény;
* tevékenységének valamely jogszabály rendelkezéseit sértő volta ellenőrzésre jogosult szerv által megállapításra kerül;
* amennyiben folyósításra került, úgy a szállítói előleg összegét a szerződés teljesítését biztosító céltól eltérő módon hasznosítja vagy használja fel, vagy a felhasználás támogató általi ellenőrzését megakadályozza;
* valótlan, hamis adatszolgáltatása hitelt érdemlően bebizonyosodik.

c) **Hibás teljesítési kötbér:** a szerződés szerinti, áfa nélkül számított tervezői díj ….. %-a arra az esetre, amennyiben a tervek alapján kivitelezett építési beruházás során fény derül arra, hogy

* a tervek akár műszakilag, akár szakmailag, akár funkciójukban nem felelnek meg a szakma, a jogszabályok, vagy a megrendelő elvárásainak,
* a megrendelő rendelkezésére álló anyagi fedezetének megfelelő építési beruházás a tervek alapján nem kivitelezhető.

A Megrendelő az esetleges hibás teljesítési kötbérköveteléseit a jólteljesítési biztosítékból érvényesíti. Fenntartja azonban Megrendelő a jogot, hogy az ezt meghaladó kárát, vagy tervezői hibából eredő többletköltségeit a Tervezővel szemben érvényesítse.

d) **Teljesítési biztosíték (a szerződés meghiúsulása esetére):** a szerződés szerinti, áfa nélkül számított tervezői díj 5%-a. A teljesítési biztosítékot a szerződés hatályba lépésével egyidejűleg (ami a szerződés aláírásával egyező időpont) kell a megfelelő formában rendelkezésre bocsátani, és a szerződés időtartama +30 napig lehívhatónak kell lennie.

A biztosíték egyéb pénzügyi biztosítékként szolgál arra az esetre, ha a Tervező a szerződés teljesítését megkezdi, de azt szerződésszerűen nem fejezi be, vagy meg sem kezdi a teljesítést, továbbá, ha a Megrendelő a Tervezőnek felróható okból a szerződéstől eláll, vagy azt felmondja.

Megrendelő a kötbérek értékét közvetlenül lehívhatja a biztosítékból, az ezt meghaladó összegű kötbér igényét pedig közvetlenül a Tervezővel szemben fogja érvényesíteni.

e) **Jólteljesítési biztosíték (a szerződés hibás teljesítése esetére):** a szerződés szerinti, áfa nélkül számított tervezői díj 5 %-ának megfelelő mértékű biztosíték nyújtását írja elő a Megrendelő, és a tervek alapján kivitelezett építési beruházás sikeres műszaki átadás-átvételének lezárásáig kell lehívhatónak lennie.

Az előírt biztosítékot a Kbt. 134.§ (6) bekezdés a) pontja szerint a (kiviteli) tervek megrendelő általi hiba és hiánymentes, átvételekor kell rendelkezésre bocsátania a Tervezőnek, annak biztosítása a (vég)számla benyújtásának a feltétele.

Amennyiben az elkészült tervek alapján a beruházás megvalósítására (a közbeszerzési, vagy beszerzési eljárás megindítására) a tervek hiba és hiánymentes átadásától számított 24 hónapon belül nem került sor, úgy a Megrendelő a 24 hónap leteltekor intézkedik a jólteljesítési biztosíték 5 banki napon belül történő felszabadításáról.

f) **Felelősségbiztosítás**

A Tervező köteles legalább 5.000.000 Ft/káresemény, illetve 10.000.000 Ft/év kárértékű felelősségbiztosítást szerződést kötni. A Tervező köteles a biztosítási szerződést úgy megkötni, hogy annak alapján a biztosítottak köre kiterjedjen a Tervezőre, a Tervező munkavállalóira és alkalmazottaira, valamint a szerződés teljesítése során közreműködő valamennyi alvállalkozóra.

A Megrendelő fenntartja a jogot, hogy az általa foglalkoztatott biztosítási szakértőjével a megfelelő terjedelmű biztosítási fedezet *fennállását* ellenőriztesse. Amennyiben a biztosítási szerződés a szokásostól eltérő önrészeket és limiteket (szublimiteket) tartalmaz, úgy a Megrendelő kötelezheti a Tervezőt a biztosítási szerződésének módosítására.

A tervezői felelősségbiztosításnak ki kell terjednie a Tervező által készített tervek alapján lefolytatott építési beruházás **sikeres műszaki átadás-átvételéig** bekövetkező valamennyi olyan kárra, amely a Tervező tervezési vagy a szerződés szerinti egyéb szakmai feladataiból eredő kötelezettségeinek nem szerződésszerű teljesítésére, vagy a tervek vagy a dokumentumok hibájára vagy hiányosságára visszavezethető, és amelyért a Tervező felelősséggel tartozik. A fedezet fennállásának igazolási módja: a biztosító által kiállított részletes fedezet igazolás, vagy a vonatkozó biztosítási kötvény.

14./ A Szerződést felmondása Megrendelő részéről:

A Kbt. 143.§ (3) bekezdés alapján, a Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha:

a)a Tervezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k)pont *kb)* alpontjában meghatározott feltétel;

b) a Tervező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k)pont *kb)* alpontjában meghatározott feltétel.

15./ A felmondási nyilatkozat csak a hatályosulása idején folyamatban lévő fázis megkezdésének időpontjára visszamenőleg szünteti meg a Szerződést.

A Tervező súlyos szerződésszegése miatt bekövetkező felmondás esetén a Tervező kárainak megtérítésére nem tarthat igényt.

16./ A Szerződés felmondása a Tervező részéről

A Tervező a Megrendelő részére küldött nyilatkozattal felmondhatja a Szerződést, ha:

- a Megrendelő írásbeli felszólítás ellenére nem fizeti meg a Megrendelő által elfogadott teljesítés után járó a Megrendelő által fizetendő összegeket azok esedékessé válásától számított 60 nap eltelte után sem.

- a Megrendelő felróható okokból, az által szolgáltatandó adatokat, iratokat a Tervező ismételt írásbeli felszólítása ellenére sem szolgáltatja a Tervező által előírt határidőre, és ez igazolhatóan akadályozza a Tervező munkáját; (a határidőnek az adott adat szolgáltatásához szükséges hosszúságúnak kell lennie)

17./ Egyéb rendelkezések:

Amennyiben a Szerződés szerint valamely értesítés vagy más írásbeli dokumentáció megküldésére határidőt szabtak, a határidő betartottnak tekintendő, ha azt a határidő utolsó napján 24.00 óráig tértivevényes, ajánlott küldeményként feladták.

A napokban megadott határidők első napja az a nap, amely a határidő számítására okot adó esemény napját követi. Amennyiben a határidő utolsó napja nem munkanap, a határidő az azt követő első munkanapon jár le.

Eltérő rendelkezés hiányában a Szerződés szerint előírt bármilyen értesítést, hozzájárulást, jóváhagyást, igazolást vagy utasítást indokolt késedelem nélkül írásba kell foglalni.

A szóbeli közléseket utólagosan, indokolt késedelem nélkül írásban meg kell erősíteni.

Jelen szerződés módosítására kizárólag írásban, és a Kbt. 141. §-ában meghatározottak betartásával van csak lehetőség.

A szerződés teljesítéséből eredő bármely vitás kérdés rendezését felek tárgyalás útján kísérlik meg. Amennyiben a felek a vitás kérdéseiket tárgyalás útján nem tudják rendezni, per esetére a Polgári perrendtartásról szóló 1952. évi III. törvény szerinti bíróság illetékességét kötik ki.

A szerződésben nem szabályozott kérdésekben a Ptk. tervezési szerződésre vonatkozó rendelkezései, Kbt., valamint az egyéb vonatkozó jogszabályok rendelkezései az irányadók.

Ezen szerződés mindkét fél által történő aláírás napján lép hatályba. Amennyiben a Felek jelen szerződést eltérő időpontban írják alá, úgy a szerződés aláírásának, egyben a szerződéskötésnek és a szerződés hatályba lépésének napja a szerződést másodikként aláíró fél aláírásának napja.

Jelen szerződést a felek képviselői elolvasás és közös értelmezés után, mint akaratukkal mindenben megegyezőt, jóváhagyólag írják alá.

Melléklet: Tervezési program

Hévíz, 2016. ……………… …..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Hévíz Város Önkormányzata**  Képviseli: Papp Gábor polgármester  **Megrendelő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **………………….**  Képviseli: ………………….  **Tervező** |